Ẹ̀gbọ́n mi sọ pé òun tì wá àwọn méjéèjì lọ sí ilé àbúrò rẹ̀, ṣùgbọ́n òun kò bá ẹnìkan ní ilé. Bàbá mi kàn dáhùn pé, ‘Bẹ́ẹ̀ni ara àbúrò òun ni kò dá. Ìyá mi ti fi àkísà nu ojú rẹ̀, ṣùgbọ́n omijé kò í tì í bọ́ ní ojú rẹ̀. Ojú rẹ̀ wá pọ́n wẹ̀ẹ̀ bí ẹrẹ iná. Wọ́n ní kí a lọ sí ẹ̀hìnkùlé, ó rẹ àwọn púpọ̀, àwọn sì fẹ́ lọ sinmi. ‘Ṣé kò sí nkan’ ni èmi àti ẹ̀gbọ́n mi ḿ bèèrè, ‘Kò sí nkan, ‘ ni wọ́n dáhùn. Ọ̀dẹ̀ ènìyàn pàápàá á ti mọ̀ pé ǹkan ḿ bẹ, bí ó tilẹ̀ jẹ́ pé a kò mọ nkan náà.
Egbon mi so pe oun ti wa awon mejeeji lo si ile aburo re, sugbon oun ko ba enikan ni ile. Baba mi kan dahun pe, ‘Beeni ara aburo oun ni ko da. Iya mi ti fi akisa nu oju re, sugbon omije ko i ti i bo ni oju re. Oju re wa pon wee bi ere ina. Won ni ki a lo si ehinkule, o re awon pupo, awon si fe lo sinmi. ‘Se ko si nkan’ ni emi ati egbon mi m beere, ‘Ko si nkan, ‘ ni won dahun. Ode eniyan paapaa a ti mo pe nkan m be, bi o tile je pe a ko mo nkan naa.